Tuuletus: Merinovillan paras ystävä on raitis ilma. Tuulettaminen raikastaa vaatteen. Tahranpoisto: Jos huomaat tahran vaatteessasi, pese se mahdollisimman nopeasti paikallisesti pois. Näin vältyt koko vaatteen pesuoperaatiolta ja säästät vaatetta. Pesu: Pese vaate käsin ja suosi hellävaraista käsinpesua villalle tarkoitetulla pesuaineella. Kuivatus: Pesun jälkeen muotoile vaate kuivumaan tasaiselle tasolle, jotta se säilyttää kauniin muotonsa. Säilytys: Säilytä vaate tasaisella pinnalla, esimerkiksi viikattuna vaatekaapissa. Henkarissa säilytys ei ole suositeltavaa, koska se voi aiheuttaa merinovillavaatteelle venymistä. Vaatehuolto ja nukanpoisto: Merinovillavaatteeseen muodostuu hankauksen seurauksena nukkaa, mikä on täysin normaalia. Nukkakamman ja vaateharjan avulla saat vaatteista nukan ja lian pois.